Ανακοίνωση προς όσους εισάγουν στην Ευρωπαϊκή Κοινότητα ελεγχόμενες και νέες ουσίες που καταστρέφουν τη στιβάδα του όζοντος στο πλαίσιο του κανονισμού (ΕΚ) αριθ. 2037/2000 του Ευρωπαϊκού Κοινοβουλίου και του Συμβουλίου για τις ουσίες που καταστρέφουν τη στιβάδα του όζοντος(1)

(2001/C 205/03)

(Κείμενο που παρουσιάζει ενδιαφέρον για τον ΕΟΧ)

I. Η παρούσα ανακοίνωση απευθύνεται στις επιχειρήσεις που σκοπεύουν να εισαγάγουν το 2002 στην Ευρωπαϊκή Ένωση, από εξωκοινοτικές πηγές, τις ακόλουθες ουσίες:

Ομάδα I: CFC 11, 12, 113, 114 ή 115,

Ομάδα II: άλλους πλήρως αλογονωμένους CFC,

Ομάδα III: halon 1211, 1301 ή 2402,

Ομάδα IV: τετραχλωράνθρακα,

Ομάδα V: 1,1,1-τριχλωροαιθάνιο,

Ομάδα VΙ: μεθυλοβρωμίδιο,

Ομάδα VII: υδροβρωμοφθοράνθρακες,

Ομάδα VIII: υδροχλωροφθοράνδρακες,

Νέες ουσίες: βρωμοχλωρομεθάνιο.

II. Σύμφωνα με το άρθρο 7 του κανονισμού (ΕΚ) αριθ. 2037/2000 απαιτείται επιβολή ποσοτικών περιορισμών και κατανομή ποσοστώσεων για το 2002 μεταξύ των παραγωγών και εισαγωγέων για τις εισαγωγές των ουσιών που απαριθμούνται στις Ομάδες I έως VIII του παραρτήματος I της παρούσας ανακοίνωσης(2).

Ποσοστώσεις κατανέμονται για:

α) το μεθυλοβρωμίδιο, συμπεριλαμβανομένων των χρήσεων υγειονομικής απομόνωσης (καραντίνας) και υγειονομικής επεξεργασίας προ της αποστολής φορτίου, όπως ορίζονται από τα συμβαλλόμενα μέρη του πρωτοκόλλου του Μόντρεαλ·

β) τους HCFC (υδροχλωροφθοράνθρακες)·

γ) βασικές ή κρίσιμης σημασίας χρήσεις, σκοποί που θεωρούνται βασικοί σύμφωνα με τα κριτήρια της απόφασης IV/25 των συμβαλλομένων μερών του Πρωτοκόλλου του Μόντρεαλ και οι οποίοι έχουν εγκριθεί από την Επιτροπή σύμφωνα με το άρθρο 18 του κανονισμού. Για τις βασικές χρήσεις έχει δημοσιευθεί χωριστή ανακοίνωση. Οι επιχειρήσεις που επιθυμούν να εισαγάγουν ελεγχόμενες ουσίες για βασικές χρήσεις πρέπει να ζητήσουν σχετική άδεια, συμπληρώνοντας το έντυπο που συνοδεύει την ανωτέρω ανακοίνωση·

δ) χρήσεις ως πρώτη ύλη, μετατροπή ελεγχόμενης ουσίας με διεργασία κατά την οποία μεταβάλλεται πλήρως η αρχική της σύνθεση·

ε) μέσα επεξεργασίας, ελεγχόμενες ουσίες χρησιμοποιούμενες ως μέσα χημικής επεξεργασίας σε υπάρχουσες εγκαταστάσεις όπου οι εκπομπές είναι αμελητέες·

στ) καταστροφή, ελεγχόμενες ουσίες που προορίζονται να καταστραφούν με τεχνολογία εγκεκριμένη από τα συμβαλλόμενα μέρη του πρωτοκόλλου του Μόντρεαλ, η οποία έχει ως αποτέλεσμα τη μόνιμη μετατροπή ή αποδόμηση του συνόλου ή σημαντικού ποσοστού της ουσίας.

Η ανώτατη ποσότητα την οποία οι παραγωγοί και οι εισαγωγείς επιτρέπεται να διαθέσουν στην αγορά ή/και/να χρησιμοποιήσουν για λογαριασμό τους στην Ευρωπαϊκή Κοινότητα το 2002, υπολογίζεται βάσει του άρθρου 4 παράγραφος 2 σημείο i) στοιχείο β) του κανονισμού για το μεθυλοβρωμίδιο και για χρήσεις άλλες από την υγειονομική απομόνωση (καραντίνα) και την υγειονομική επεξεργασία προς της αποστολής φορτίου, και βάσει του άρθρου 4 παράγραφος 3 σημείο i) στοιχείο γ) για τους HCFC.

Σύμφωνα με το άρθρο 4, η Επιτροπή καθορίζει με τη διαδικασία του άρθρου 18, ποσόστωση για κάθε παραγωγό ή εισαγωγέα στο πλαίσιο των συνολικών ποσοτικών περιορισμών για τη διάθεση στην αγορά.

III. Οι επιχειρήσεις που δραστηριοποιούνται στις εισαγωγές HCFC δύνανται να είναι:

- είτε εισαγωγείς που επιθυμούν να διαθέσουν HCFC στην αγορά της Ευρωπαϊκής Κοινότητας και δεν ασχολούνται με την παραγωγή HCFC,

- είτε παραγωγοί της Ευρωπαϊκής Κοινότητας που εισάγουν για λογαριασμό τους πρόσθετες ποσότητες HCFC για να τις διαθέσουν στην αγορά της Ευρωπαϊκής Κοινότητας.

IV. Οι ποσότητες που εισάγονται υπόκεινται σε άδειες εισαγωγής για κάθε φορτίο ελεγχόμενων ουσιών, για τις οποίες θα πρέπει να υποβληθούν αιτήσεις στη διάρκεια του 2002. Σύμφωνα με το άρθρο 6 του κανονισμού, οι επιχειρήσεις μπορούν να εισάγουν ελεγχόμενες ουσίες μόνον εφόσον κατέχουν άδεια εισαγωγής που έχει εκδοθεί από την Επιτροπή. Οι εισαγόμενες ποσότητες θα καταλογισθούν στις επιμέρους ποσοστώσεις διάθεσης στην αγορά που θα έχουν καθοριστεί για τους παραγωγούς και τους εισαγωγείς για το 2002.

V. Δυνάμει του άρθρου 22 του κανονισμού, απαγορεύεται η εισαγωγή νέων ουσιών (βρωμοχλωρομεθάνιο) που αναφέρονται στο παράρτημα ΙΙ του κανονισμού, εκτός εάν προορίζονται για χρήσεις ως πρώτη ύλη.

VI. Για τους σκοπούς του κανονισμού, οι ποσότητες των ουσιών μετρούνται με βάση το δυναμικό καταστροφής του όζοντος εκάστης ουσίας(3).

VII. Η Επιτροπή ειδοποιεί τις επιχειρήσεις που επιθυμούν να της υποβάλουν αίτηση για ποσόστωση εισαγωγής για το δωδεκάμηνο από την 1η Ιανουαρίου έως τις 31 Δεκεμβρίου 2002, να υποβάλουν τη δήλωση του παραρτήματος ΙΙ εντός μηνός από τη δημοσίευση της παρούσας ανακοίνωσης είτε:

- συμπληρώνοντας το έντυπο που διατίθεται στη σελίδα http://europa.eu.int/comm/environment/ods/index.htm της ιστοθέσης Europa (κατά προτίμηση),

είτε

- αποστέλλοντας συμπληρωμένο το έντυπο του παραρτήματος ΙΙ της παρούσας ανακοίνωσης.

Οι αιτήσεις που υποβάλλονται ταχυδρομικώς πρέπει να αποστέλλονται στην ακόλουθη διεύθυνση: Mrs rie (Maria) Kegels Ευρωπαϊκή Επιτροπή Γενική Διεύθυνση "Περιβάλλον", προστασία της, στιβάδας του όζοντος,

Μανάδα ENV.E.1

Rue de la Loi/Wetstraat 200 Β - 1049 Βρυξέλλες.

Αντίγραφο της αίτησης θα πρέπει να σταλεί και στην αρμόδια υπηρεσία του κράτους μέλους (βλέπε παράρτημα III).

VIII. Μετά την παραλαβή των αιτήσεων, η Ευρωπαϊκή Επιτροπή θα τις εξετάσει και θα καθορίσει ποσοστώσεις εισαγωγής για κάθε εισαγωγέα και παραγωγό κατόπιν διαβουλεύσεων με τη διαχειριστική επιτροπή του άρθρου 18. Η εγκριθείσα ποσόστωση θα διατίθεται στην ιστοθέση Europa και όλοι όσοι έχουν υποβάλει αιτήσεις θα ενημερωθούν με επιστολή.

Κατά τη διάρκεια του 2002, οι επιχειρήσεις για τις οποίες θα καθοριστεί ποσόστωση πρέπει να υποβάλουν στην Επιτροπή αίτηση για έκδοση άδειας εισαγωγής, συμπληρώνοντας το ειδικό προς τούτο έντυπο. Εφόσον οι υπηρεσίες της Επιτροπής διαπιστώσουν ότι η αίτηση είναι σύμφωνη προς την εγκεκριμένη ποσόστωση, θα εκδίδεται άδεια εισαγωγής. Η Επιτροπή διατηρεί το δικαίωμα να αρνείται τη χορήγηση άδειας εισαγωγής όταν η προς εισαγωγή ουσία δεν ανταποκρίνεται στην περιγραφή της ή πιθανώς να μην χρησιμοποιηθεί για την εγκεκριμένη χρήση ή δεν μπορεί να εισαχθεί σύμφωνα με τις διατάξεις του κανονισμού (ΕΚ) αριθ. 2037/2000.

IX. Οι παραγωγοί που εισάγουν ανακτημένες ή ποιοτικά αποκατεστημένες ουσίες οφείλουν, μαζί με κάθε αίτηση έκδοσης άδειας, να παρέχουν και συμπληρωματικές πληροφορίες σχετικά με την προέλευση και τον προορισμό της ουσίας, καθώς και με την επεξεργασία στην οποία πρόκειται να υποβληθεί. Ενδέχεται ακόμη να ζητηθεί και πιστοποιητικό ανάλυσης.

X. Επισημαίνεται ότι, σύμφωνα με το άρθρο 8 του κανονισμού (ΕΚ) αριθ. 2037/2000, απαγορεύεται η θέση σε ελεύθερη κυκλοφορία στην Κοινότητα ή η τελειοποίηση προς επανεξαγωγή ελεγχόμενων ουσιών οι οποίες εισάγονται από οιοδήποτε κράτος που δεν είναι συμβαλλόμενο μέρος του πρωτοκόλλου του Μόντρεαλ.

Για περισσότερες πληροφορίες, οι ενδιαφερόμενοι μπορούν να απευθυνθούν εγγράφως στην ανωτέρω διεύθυνση αποστέλλοντας φαξ (32-2) 299 87 64 ή e-mail, στην ηλεκτρονική διεύθυνση maria.kegels@cec.eu.int

(1) ΕΕ L 244 της 29.9.2000, σ. 1· κανονισμός όπως τροποποιήθηκε από τον κανονισμό (ΕΚ) 2038/2000 (ΕΕ L 244 της 29.9.2000, σ. 25) και τον κανονισμό (ΕΚ) αριθ. 2039/2000 (ΕΕ L 244 της 29.9.2000, σ. 26).

(2) Εξαιρούνται από το πεδίο εφαρμογής της παρούσας ανακοίνωσης οι ελεγχόμενες ουσίες ή τα μείγματά τους που εισάγονται ως συστατικά βιομηχανικών προϊόντων, πλην των περιεκτών που χρησιμοποιούνται για τη μεταφορά ή αποθήκευση της εκάστοτε ουσίας.

(3) Σχετικά με τα μείγματα, μόνον η ποσότητα των ελεγχόμενων ουσιών του μείγματος θα πρέπει να περιλαμβάνεται στην ποσότητα ODP. Το 1,1,1-τριχλωροαιθάνιο διατίθεται στην αγορά πάντοτε με σταθεροποιητές. Οι εισαγωγείς θα πρέπει να εξακριβώνουν, από τα στοιχεία των προμηθευτών τους, ποιο είναι το ποσοστό του σταθεροποιητή για να αφαιρεθεί πριν από τον υπολογισμό της σταθμισμένης βάσει του ODP ποσότητας σε τόνους.

ΠΑΡΑΡΤΗΜΑ Ι

ΚΑΛΥΠΤΟΜΕΝΕΣ ΟΥΣΙΕΣ

>ΘΕΣΗ ΠΙΝΑΚΑ>

ΝΕΕΣ ΟΥΣΙΕΣ

ΒΡΩΜΟΧΛΩΡΟΜΕΘΑΝΙΟ

ΠΑΡΑΡΤΗΜΑ ΙΙ

>PIC FILE= "C_2001205EL.001102.TIF">

>PIC FILE= "C_2001205EL.001201.TIF">

ALLEGATO III/ANEXO III/ANEXO III/ANNEX III/ANNEXE III/ANHANG III/BIJLAGE III/BILAG III/BILAGA III/LIITE III/ΠΑΡΑΡΤΗΜΑ III

ÖSTERREICH

Paul Krajnik Ministry of the Environment Chemical Department Stubenbastei 5 A - 1010 Wien

BELGIQUE/BELGIË

M./De heer Roland Marijnissen Ministère de la santé publique et de l'environnement/Ministerie van Volksgezondheid en Leefmilieu Département de l'environnement Boulevard Pacheco/Pachecolaan 19 - boîte/bus 7 B - 1010 Bruxelles/Brussel

DANMARK

Mikkel Aaman Sørensen Miljøstyrelsen (EPA) Strandgade 29 DK - 1401 København K

SUOMI/FINLAND

Eliisa Irpola Finnish Environment Institute Kesäkatu 6 FIN - 00121 Helsinki

FRANCE

Madame Laurence Musset Ministère de l'environnement

DRPR/BSPC

20, avenue de Ségur F - 75302 Paris 07 SP

DEUTSCHLAND

Heinrich W. Kraus Federal Ministry for the Environment Dept. JG 115 Bernkasteler Straße D - 53175 Bonn

ΕΛΛΑΔΑ

Mrs Elpida Politis Ministry for the Environment, Physical Planning and Public Works International Activities and EEC Department 17 Ameliedos Street GR - 115 23 Athens

IRELAND

Ms Nuala McLoughlin Inspector (Environment) Dept. of Environment and Local Government Custom House Dublin 1 Ireland

ITALIA

Mrs Giuliana Gasparrini Ministry of Environment Atmospheric Pollution Department Via Ferratella in Laterano 33 I - 00184 Roma

LUXEMBOURG

M. Theo Weber Administration de l'environnement 1, rue Bender L - 1229 Luxembourg

PORTUGAL

Dra. Cristina Vaz Nunes Ministério do Ambiente Rua da Murgueira-Zambujal P - 2721-865 Amadora

ESPAÑA

Ángel Rascón Ministerio de Medio Ambiente D.G. de Calidad y Evaluación Ambiental Pza. San Juan de la Cruz s/n

4a planta - Despacho 4.60

E - 28071 Madrid

SVERIGE

Maria Ujfalusi Swedish Environmental Protection Agency Naturvårdsverket Blekholmsterrassen 36 S - 106 48 Stockholm

NEDERLAND

Mevrouw ir. E.G. de Jeu Ministerie van Volkshuisvesting, Ruimtelijke Ordening en Milieubeheer Postbus 30945 2500 GX Den Haag Nederland

UNITED KINGDOM

Mrs Maria Nolan Department of Environment, Transport and the Regions Global Atmosphere Division 3rd floor - zone 3/C2

Ashdown House

123 Victoria Street

London SW1E 6DE United Kingdom